[{"text_idx": "#000001", "text": "Kas vajate korra loomiseks klassis tuge?"}, {"text_idx": "#000003", "text": "Tallinna Kadaka lasteaias ka\u0308ib hetkel 237 last, mis ta\u0308hendab, et lasteaiaga puutub kokku va\u0308hemalt kaks korda sama palju inimesi \u2013 lisaks lastele ka nende perekonnad. Lasteaeda tullakse ja siit minnakse mitmeti: jala, autoga, u\u0308histranspordiga. Kadaka lasteaed asub rohelises ja turvalises kohas Mustama\u0308el, kvartali keskel, eemal suurtest ta\u0308navatest."}, {"text_idx": "#000004", "text": "Kadaka lasteaed on liiklusalase suunitlusega lasteaed, kus o\u0303petajad to\u0308o\u0308tavad ja\u0308rjepidevalt selle nimel, et laps omandaks eakohased liiklusalased po\u0303hito\u0303ed. Selleks, et laps tuleks igapa\u0308evaelus toime ko\u0303ige vajalikuga, on tal vaja saada teadmisi ja kogemusi u\u0308mbritsevast elust. Alushariduses on oluline, et laps o\u0303piks kogemusliku tegevuse kaudu, oskaks oma tegevust eakohaselt analu\u0308u\u0308sida ja o\u0303piks ka vastutama. O\u0303petaja u\u0308lesandeks on eesma\u0308rgistatud ja ma\u0308ngulise tegevuse pakkumine, milles laps satuks situatsioonidesse, kus ta saab aktiivselt kaasa mo\u0303telda ja tegutseda. Erinevates o\u0303pisituatsioonides omandab laps mitmesuguseid teadmisi, ka\u0308itumisviise, hoiakuid ja suhtumisi. Areneb iseseisev mo\u0303tlemine ning suhtlemis- ja koosto\u0308o\u0308oskus. O\u0303pitakse tegema meeskonnato\u0308o\u0308d, ma\u0308rkama kaaslast ja toetama abivajajat. Ma\u0308ngulised tegevused eeldavad situatsioonide ma\u0308rkamist ja teadvustamist ning vastavalt olukorrale la\u0308bimo\u0303eldud tegutsemist. Neid teadmisi ja oskusi nimetamegi liikluso\u0303petuse baashariduseks."}, {"text_idx": "#000005", "text": "Liiklusohutusteemalised kampaaniad on ku\u0308ll silmapaistvad ja mo\u0303tlemapanevad, kuid ko\u0303ige to\u0303husamalt kinnistub lapses siiski igapa\u0308evane kogemus ja ta\u0308iskasvanu eeskuju. On hilja hakata laste liikluskasvatusega tegelema vahetult enne kooliminekut, sest esmased teadmised ja ka\u0308itumine omandatakse va\u0308ga varakult \u2013 juba kahe-kolmeaastane laps u\u0308letab koos vanemaga ta\u0308navat ja osaleb liikluses."}, {"text_idx": "#000006", "text": "Ta\u0308iskasvanu jalaka\u0308ija- ja so\u0303idukijuhina u\u0308ldjuhul teab, kuidas tuleb liikluses toimida. Samas oleme ma\u0308rganud, et kuigi liiklusteooria on ta\u0308iskasvanutel selge, kiputakse reaalses elus siiski reegleid rikkuma ning ohutusele la\u0308bi so\u0303rmede vaatama. Kuidas selgitada vaatepilti, kui lapsega va\u0308ndatakse jalgrattaga koos lasteaia va\u0308ravani, seeja\u0308rel pannakse lapsele kiiver pa\u0308he ning lasteaiao\u0303uel so\u0303idetakse no\u0303uetekohaselt? Millega po\u0303hjendada seda, et hommikul so\u0303idab lasteaia va\u0308rava ette auto, kus laps istub isa su\u0308les ja roolib autot? O\u0303htul koju minnes istub laps tagaistmele ja lapsevanem ka\u0308ivitab momentaalselt auto ning so\u0303idab minema last turvavo\u0308o\u0308ga kinnitamata? Autojuhist/jalaka\u0308ijast ta\u0308iskasvanu teab, et pimedal ajal on helkurita liikleja praktiliselt na\u0308htamatu ja suurendatud ohuallikas, kuid ometi ei ma\u0308rka ta endale helkurit ku\u0308lge riputada. Selliseid na\u0308iteid ei tule paraku kaugelt otsida. Kellest aga vo\u0303tab laps igapa\u0308evaelus eeskuju? La\u0308him ring on tema enda pere."}, {"text_idx": "#000007", "text": "Oleme Kadaka lasteaias vastu vo\u0303tnud otsuse, et kui ru\u0308hmad so\u0303idavad bussiga o\u0303ppeka\u0308ikudele, siis tellitakse tingimata selline buss, kus ko\u0303ik lapsed saavad end turvavo\u0308o\u0308ga kinnitada. Olgu sihtpunkt siis linnas vo\u0303i va\u0308ljaspool linna. Meie ko\u0303igi turvalise tuleviku huvides on, et turvavo\u0308o\u0308 kinnitamine oleks so\u0303idukisse istudes automaatne tegevus ja see kinnistuks ka meie lastes."}, {"text_idx": "#000008", "text": "Kadaka lasteaia u\u0308heks eesma\u0308rgiks on olnud vabariiklikul tasandil liikluskavatuse to\u0303hustamine koosto\u0308o\u0308s maanteeameti ja teiste liiklusohutusega seotud instantsidega."}, {"text_idx": "#000009", "text": "Lasteaia o\u0303uealale rajati 2004. aastal vabariigi esimene liikumis/liiklusva\u0308ljak. Kadaka lasteaed on praktikabaas Tallinna u\u0308likooli tudengitele, kes omandavad siin teadmisi liikumisva\u0308ljaku rakendamise vo\u0303imalustest. 2005., 2006., ja 2009. aastal valmisid koosto\u0308o\u0308s maanteeametiga liikumisva\u0308ljakul o\u0303ppefilmid, mis on leitavad veebist lehelt. Mitmel aastal on Kadaka lasteaias su\u0308giseti toimunud liiklusteemalised perepa\u0308evad, milles iga kord osaleb u\u0308le 400 ta\u0308iskasvanu koos oma lastega. Ko\u0303ikide liiklusalaste ettevo\u0303tmiste/perepa\u0308evade hu\u0308u\u0308dlause on \u2013 KADAKA LIIGUB OHUTULT! Perepa\u0308evade eesma\u0308rgiks on to\u0303sta liiklusalast teadlikkust la\u0308bi positiivsete eduelamuste."}, {"text_idx": "#000010", "text": "Ka sel su\u0308gisel toimus Kadaka lasteaias perepa\u0308ev, mis oli traditsiooniliselt keskendunud liiklusohutusele. Peredel oli vo\u0303imalus osaleda u\u0308heteistku\u0308mnes o\u0303petajate ettevalmistatud ma\u0308ngulises tegevuses. Lisaks sellele kaasasime politsei- ja piirivalveameti Po\u0303hja prefektuuri ennetus- ja menetlustalituse vanemkomissari Kairi Ra\u0308nk`i, juhtivspetsialist Eve-Mai Valdna ning maanteeameti tehnoosakonna eksperdi (u\u0308htlasi Kadaka lapsevanema) Tarmo Koor`i. Lapsevanematel oli vo\u0303imalus suhelda perepa\u0308eval osalenud piirkonnapolitseinike Anu Asu ja Martin Kreitsmani ning noorsoopolitseinik Pille-Riin Pihelgasega, kes selgitasid liiklusohutusalaseid no\u0303udeid ja no\u0303ustasid vanemaid liiklusohutusalastes ku\u0308simustes. Vastavasisulise ku\u0308simustiku to\u0308o\u0308tasid va\u0308lja liikumiso\u0303petaja Eve Sepper ja Tarmo Koor."}, {"text_idx": "#000011", "text": "Lasteaia personal to\u0308o\u0308tab liikluskasvatusega pidevalt ning ro\u0303hutab ta\u0308iskasvanu eeskuju ta\u0308htsust lapse arusaamade kujunemisel. Liikluskasvatuse eesma\u0308rgiks lasteaias on, et kui laps lo\u0303petab lasteaia, on tal liiklusalased po\u0303hito\u0303ed teada (enda na\u0308htavaks tegemine, ohutult tee u\u0308letamine, turvavo\u0308o\u0308 kasutamine jms)."}, {"text_idx": "#000012", "text": "Palju liiklusteemalisi materjale ja lisaabi leiab laste liikluskasvatusega tegeleja maanteeameti ning politsei- ja piirivalveameti kodulehelt."}, {"text_idx": "#000013", "text": "Olles ise eeskujuks, kaasates lapsevanemaid ja tehes koosto\u0308o\u0308d spetsialistidega, loob Kadaka lasteaed suurepa\u0308rased tingimused selleks, et liiklusohutus Eestis suureneks. Kahtlemata kutsume lasteaedu u\u0308les po\u0308o\u0308rama laste liikluskasvatusele erilist ta\u0308helepanu."}, {"text_idx": "#000017", "text": "O\u0303pilaste ka\u0308itumisprobleemid tunnis: kuidas o\u0303petajaid nende ennetamiseks ja lahendamiseks paremini ette valmistada?Mo\u0303ni algus on eriti raske \u2013 jutt o\u0303pikutest Heaks o\u0303petajaks o\u0303pitakseHaridus ja raamatud on ko\u0303ige parem vits vaenulike inforu\u0308nnakute vastuKoolid ta\u0308histasid eesti kirjanduse pa\u0308eva"}]